Facebook plăteşte Reuters pentru verificarea informaţiilor şi a imaginilor publicate pe reţea şi pe Instagram.
Facebook a încheiat un acord cu Reuters pentru verificarea conţinuturilor publicate pe platformă şi pe aplicaţia Instagram. Facebook se confruntă cu presiuni privind eliminarea ştirilor false, mai ales în contextul viitoarelor alegeri prezidenţiale din SUA. Serviciile secrete americane au informat că platformele social media au fost folosite de ruşi pentru a influenţa alegerile din 2016, lucru pe care Moscova îl neagă.
În decembrie, compania Facebook a demarat un program pilot de detectare mai rapidă a informaţiilor false.Decizia a venit după ce serviciile secrete americane au informat că platformele de socializare online au fost folosite într-o campanie a ruşilor care a avut ca scop influenţarea alegerilor din SUA din 2016, lucru negat de administraţia de la Moscova.O secţie nou înfiinţată în cadrul Reuters se va ocupa de verificarea conţinuturilor – fotografii, înregistrări video, titluri etc. – dedicate utilizatorilor din SUA, în limbile engleză şi spaniolă, a anunţat agenţia de presă într-un comunicat.Detaliile financiare ale tranzacţiei nu au fost făcute publice.Reuters nu este singura companie cu care Facebook colaborează pentru verificarea conţinuturilor. Plarforma de socializare online a mai încheiat parteneriate în acest sens cu şapte companii, inclusiv Associated Press şi Agence France-Presse.